26.5.2009 Jurnalul Oficial al Uniunii Europene L 127/5 DIRECTIVE DIRECTIVA 2009/51/CE A COMISIEI din 25 mai 2009 de modificare a Directivei 91/414/CEE a Consiliului în ceea ce priveşte specificațiile substanței active nicosulfuron (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 91/414/CEE a Consiliului din 15 iulie 1991 privind introducerea pe piață a produselor de protecție a plantelor ('), în special articolul 6 alineatul (1) al doilea paragraf a doua liniuţă, întrucât: (1) În urma unei examinări pentru care statul membru raportor a fost Regatul Unit, Directiva 2008/40/CE a Comisiei () a adăugat substanța activă nicosulfuron în anexa I la Directiva 91/414/CEE. În ceea ce priveşte puritatea, Directiva 2008/40/CE stabileşte un nivel minim de 930 g/kg. Acest nivel s-a bazat pe specificația prezentată de notificator. (2) Totuși, practica obişnuită este de a stabili nivelul minim de puritate pe baza specificațiilor redactate de Organizația pentru Alimentaţie şi Agricultură (FAO) a Naţiunilor Unite cu privire la puritate și nivelurile de impuritate conținute de substanțele active. Specificația FAO privind nicosulfuronul (?) prevede 910 g/kg ca nivel minim de puritate. Această specificație a fost inclusă în raportul de evaluare care a fost revizuit inter pares de statele membre şi de Autoritatea Europeană pentru Siguranța Alimentară (EFSA) și a fost prezentat Comisiei la 29 noiembrie 2007 în ceea ce priveşte nicosulfuronul, sub formă de raport ştiințific EFSA (*). Deşi Comunitatea are dreptul de a-şi stabili propriul nivel de protecție pentru sănătatea publică, sănătatea animalelor și mediu, ca practică generală, se utilizează nivelurile FAO. Pentru a le permite altor producători care respectă nivelul FAO să își comercializeze produsele, este necesară adaptarea corespunzătoare a specificației. () JO L 230, 19.8.1991, p. 1. () JO L 87, 29.3.2008, p. 5. () 709/TC 2006. (“) Raportul științific EFSA (2007) 120, 1-91, Concluzia expertizării riscului pesticidic determinat de substanța activă nicosulfuron (finalizat la 29 noiembrie 2007). (3)  În consecință, este justificată modificarea purității minime pentru nicosulfuron. (4) Dat fiind faptul că articolul 2 din Directiva 2008/40/CE impune statelor membre să aplice dispozițiile acestei directive începând cu 1 iulie 2009, specificația modificată pentru nicosulfuron ar trebui să se aplice, de asemenea, de la această dată, fără a aduce atingere celorlalte termene stabilite la articolul 3 din Directiva 2008/40/CE. În consecință, prezenta directivă ar trebui să intre în vigoare cât mai curând posibil. (5) Prin urmare, Directiva 91/414/CEE ar trebui modificată în consecință. (6)  Măsurile prevăzute în prezenta directivă sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DIRECTIVĂ: Articolul 1 În rândul 176 (nicosulfuron) din anexa I la Directiva 91/414/CEE, coloana 4 (puritate), textul „930 g/kg” se înlo- cuieşte cu textul „910 g/kg”. Articolul 2 Statele membre adoptă și publică, cel târziu până la 30 iunie 2009, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul respectivelor acte, însoţit de un tabel de corespondență între actele respective și prezenta directivă. Statele membre aplică aceste dispoziții de la 1 iulie 2009. Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.